stanford-oval/wikipedia huggingface dataset:
ลกเจ๊ก
ประวัติ

ลกเจ๊กเป็นชาวอำเภออู๋ (吳縣 อู๋เซี่ยน) เมืองง่อกุ๋น (吳郡 อู๋จฺวิ้น) ซึ่งปัจจุบันอยู่ในนครซูโจว มณฑลเจียงซู บิดาของลกเจ๊กคือลู่ คาง (陸康) รับราชการเป็นเจ้าเมืองของเมืองโลกั๋ง (廬江郡 หลูเจียงจฺวิ้น) ในช่วงปลายราชวงศ์ฮั่นตะวันออก ลกเจ๊กเกิดในตระกูลลก (陸 ลู่) ที่เป็นหนึ่งในสี่ตระกูลทรงอิทธิพลที่สุดในเมืองง่อกุ๋น และยังเป็นหนึ่งในสี่ตระกูลทรงอิทธิพลที่สุดในภูมิภาคกังตั๋ง (江東 เจียงตง)
เมื่อลกเจ๊กอายุ 6 ปี (ตามการนับอายุแบบเอเชียตะวันออก) บิดาของลกเจ๊กพาลกเจ๊กไปเมืองกิวกั๋ง (九江郡 จิ่วเจียงจฺวิ้น) เพื่อเยี่ยมอ้วนสุด อ้วนสุดนำส้มจีนมาเลี้ยงแขก ลกเจ๊กแอบหยิบส้มสามลูกซ่อนไว้ในแขนเสื้อ เมื่อลกเจ๊กและบิดาเตรียมจะออกไป ส้มก็กลิ้งออกมาจากแขนเสื้อของลกเจ๊ก อ้วนสุดพูดว่า "คุณชายลก เจ้ามาในฐานะแขก เหตุใดเจ้าจึงซ่อนส้มไว้" ลกเจ๊กคุกเข่าและตอบว่า "ข้าพเจ้าอยากนำส้มกลับบ้านไปให้มารดา" อ้วนสุดรู้สึกประทับใจการกระทำนี้ของลกเจ๊กอย่างมาก เหตุการณ์นี้เป็นหนึ่งใน 24 เรื่องเล่าเกี่ยวกับความกตัญญูในตำราลัทธิขงจื๊อชื่อยี่จับสี่เห่าหรือยี่สิบสี่ยอดกตัญญู
ในนิยายสามก๊ก

ดูเพิ่ม: รายการเรื่องแต่งในสามก๊ก § จูกัดเหลียงเป็นทูตไปกังตั๋ง
ลกเจ๊กปรากฏในช่วงสั้น ๆ ในนวนิยายอิงประวัติศาสตร์ในคริสต์ศตวรรษที่ 14 เรื่องสามก๊ก (ซานกั๋วเหยี่ยนอี้) ตอนที่ 43 ลกเจ๊กเป็นหนึ่งในบัณฑิตง่อที่โต้วาทีกับจูกัดเหลียงในเรื่องการตัดสินใจของซุนกวนที่จะเป็นพันธมิตรกับเล่าปี่ในการต้านโจโฉก่อนหน้ายุทธการที่เซ็กเพ็ก ลกเจ๊กแย้งว่า
"อันโจโฉนี้มาทว่าทำหยาบช้า แอบรับสั่งพระเจ้าเหี้ยนเต้เที่ยวปราบปรามบ้านเมืองทั้งปวงให้แผ่นดินเดือนร้อนก็จริง แต่ว่าโจโฉนี้เปนเชื้อสายของโจฉำผู้เปนอุปราชมาแต่แผ่นดินก่อน อันเล่าปี่นี้ว่าเปนเชื้อกษัตริย์กระเสนกระสายพระเจ้าเหี้ยนเต้นั้นเราไม่รู้ แจ้งแต่ว่าตระกูลของเล่าปี่นั้นเปนคนอนาถา ตัวเล่าปี่เล่าก็เปนแต่คนทอเสื่อขาย ควรหรือจะมาองค์อาจไม่คิดเจียมตัว แลจะต่อสู้โจโฉนั้นเราไม่เห็นด้วย"
จูกัดเหลียงตอบว่า
"ท่านนี้หรือชื่อว่าลกเจ๊ก เมื่อยังเปนเด็กอยู่นั้นลักส้มเขาเอาไปให้แก่มารดา นั่งลงเถิดเราจะเจรจาด้วย ซึ่งท่านนับถือโจโฉว่าเปนเชื้อสายของโจฉำก็จริง แต่โจฉำนั้นเปนคนกตัญญูสัตย์ซื่อต่อเจ้าปรากฎมาแต่ก่อน อันโจโฉนี้เปนคนเสียชาติเสียตระกูล มิได้ประพฤติตามประเพณีปู่ย่าตายาย ทำให้ผิดจากตระกูลของตัว ซึ่งจะนับถือว่าดีนั้นก็แต่คนพาลเหมือนหนึ่งท่าน อันเล่าปี่นายเรานั้น ก็เปนเชื้อสายพระเจ้าเหี้ยนเต้ ๆ ก็ทำนุบำรุงให้ยศฐานาศักดิ์ คนทั้งปวงก็รู้อยู่ เหตุไฉนท่านจึงว่าเปนคนอนาถา ถึงมาทว่าเปนคนทอเสื่อขายเกือกก็ดี อันนี้ประเพณีเปนที่ทำมาหากินจะอับอายเปนกะไรนักหนา ฝ่ายพระเจ้าฮั่นโกโจนั้นเล่าก็มิใช่เปนเชื้อพระวงศ์มา แต่ก่อนก็เปนแต่พันนายบ้าน แต่กอปไปด้วยความเพียรก็ได้เปนกษัตริย์อันใหญ่ จึงได้สืบพระราชวงศ์เสวยราชสมบัติมาตราบเท่าทุกวันนี้ ท่านจะมาประมาทเล่าปี่นายเรานั้นหาควรไม่ ตัวท่านเปนเด็กยังมิสิ้นกลิ่นน้ำนม จะมาอวดรู้กว่าผู้ใหญ่นั้นอย่าเจรจาสืบไปเลย"
ลกเจ๊กได้ฟังก็เงียบไป
ดูเพิ่ม

รายชื่อบุคคลในยุคสามก๊ก
ยี่จับสี่เห่า
บรรณานุกรม

ตันซิ่ว (คริสต์ศตวรรษที่ 3). สามก๊กจี่ (ซานกั๋วจื้อ).
เผย์ ซงจือ (คริสต์ศตวรรษที่ 5). อรรถาธิบายสามก๊กจี่ (ซานกั๋วจื้อจู้).
ล่อกวนตง (คริสต์ศตวรรษที่ 14). สามก๊ก (ซานกั๋วเหยี่ยนอี้).
de Crespigny, Rafe (2007). A biographical dictionary of Later Han to the Three Kingdoms (23–220 AD). Leiden: Brill. ISBN 978-90-04-15605-0.
| ด ค กยี่จับสี่เห่า |
| --- | --- |
 พระเจ้าเต้สุ่น (ตี้ชุ่น)  เล่าไล่จื๊อ (เหล่าไหลจื่อ)  เจ็งชาม (เจิง เชิน)  เมี่ยนจือเคียน (หมิน จื่อเชียน)  จือหลู (จื่อลู่)  ทั่มจื๊อ (ถานจื่อ)  พระเจ้าฮั่นบุ่นเต้ (ฮั่นเหวินตี้)  ก้วยกื๊อ (กัว จฺวี้)  ฉั่วสุน (ไช่ ชุ่น)  เต็งหลัง (ติง หลาน)  กังเก๊ก (เจียง เก๋อ)  เกียงซี (เจียว ชือ)  ตังอ๎ย้ง (ต๋ง หย่ง)  อึ่งเฮียง (หฺวาง เซียง)  เล็กเจ้ะ/ลกเจ๊ก (ลู่ จี)  เฮ่งเพา (หวาง โผว)  เม่งจง/เบ้งจ๋อง (เมิ่ง จง)  เฮ่งเสียง (หวาง เสียง)  เอี้ยเฮียง (หยาง เซียง)  โง่วแม้ (อู๋ เหมิ่ง)  ยูงิมหลู (ยฺหวี่ เฉียนโหลว)  ทั่งฮูหยิน (ถางฟูเหริน)  จูซิ่วเชียง (จู โช่วชาง)  อึ้งเท่งเกียน (หฺวาง ถิงเจียน)
พระเจ้าราชวรวงศ์เธอ พระองค์เจ้าสุธารส

| พระเจ้าราชวรวงศ์เธอ พระองค์เจ้าสุธารส> พระเจ้าราชวรวงศ์เธอ ชั้น 4 |
| --- | --- |
ประสูติ: 3 สิงหาคม พ.ศ. 2383
สิ้นพระชนม์: 19 มิถุนายน พ.ศ. 2436 (พระชันษา 54 ปี)
พระชายา: หม่อมเอี่ยม สุธารส ณ อยุธยา
พระบุตร: หม่อมเจ้าเว็น สุธารส
ราชวงศ์: ราชวงศ์จักรี
ราชสกุล: สุธารส
พระบิดา: พระบาทสมเด็จพระปิ่นเกล้าเจ้าอยู่หัว
พระมารดา: เจ้าจอมมารดากุหลาบ
พระเจ้าราชวรวงศ์เธอ พระองค์เจ้าสุธารส มีพระนามเดิมว่า หม่อมเจ้าชายสุธารส เป็นพระราชโอรสพระองค์ที่ 10 ในพระบาทสมเด็จพระปิ่นเกล้าเจ้าอยู่หัวกับเจ้าจอมมารดากุหลาบ
พระประวัติ

พระเจ้าราชวรวงศ์เธอ พระองค์เจ้าสุธารส ประสูติเมื่อวันที่ 3 สิงหาคม พ.ศ. 2383 เป็นพระราชโอรสพระองค์ที่ 10 ในพระบาทสมเด็จพระปิ่นเกล้าเจ้าอยู่หัวกับเจ้าจอมมารดากุหลาบ ในสมัยรัชกาลที่ 4 ทรงได้รับพระราชทานเบี้ยหวัด ปีละ 5 ชั่ง และได้รับพระราชทานเครื่องยศพานทองใหญ่ จนในสมัยรัชกาลที่ 5 ได้รับพระราชทานเงินปี ปีละ 15 ชั่ง
พระองค์เจ้าสุธารส ประชวรพระยอดขึ้นใต้พระชิวหา แล้วแตกออก แพทย์ระบุว่าเป็นมะเร็ง วันที่ 16 มิถุนายน พ.ศ. 2436 มีพระอาการโลหิตไหลไม่หยุด เสวยพระกระยาหารและน้ำมิได้ สิ้นพระชนม์ในวันที่ 19 มิถุนายน พ.ศ. 2436 พระชันษา 54 ปี พระราชทานเพลิงพระศพ ณ พระเมรุ วัดสระเกศราชวรมหาวิหาร วันที่ 10 กุมภาพันธ์ พ.ศ. 2438
พระเจ้าราชวรวงศ์เธอ พระองค์เจ้าสุธารส ทรงเป็นต้นราชสกุลสุธารส
พระธิดา

พระเจ้าราชวรวงศ์เธอ พระองค์เจ้าสุธารส มีพระชายาคือ หม่อมเอี่ยม สุธารส ณ อยุธยา มีนามเดิมว่า เอี่ยม สวัสดิ์-ชูโต ทรงมีพระธิดาเพียงพระองค์เดียวคือ
หม่อมเจ้าหญิงเว็น สุธารส
เครื่องราชอิสริยาภรณ์

พ.ศ.  –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายหน้า)
คลับเซเวน

| คลับเซเวน |
| --- | --- |
ประเภท: วาไรตี้ทอล์กโชว์
พัฒนาโดย: บริษัท บอร์น แอนด์ แอสโซซิเอทด์ จำกัด
พิธีกร: ไตรภพ ลิมปพัทธ์ ณวัฒน์ อิสรไกรศีล กีรติ เทพธัญญ์ เจริญพร อ่อนละม้าย
ประเทศแหล่งกำเนิด:  ไทย
ภาษาต้นฉบับ:  ไทย
จำนวนตอน: 40
การผลิต
สถานที่ถ่ายทำ: บอร์น แอนด์ สตูดิโอ
ความยาวตอน: 120 นาที
ออกอากาศ
เครือข่าย: ช่อง 7 สี
ออกอากาศ: 1 กรกฎาคม พ.ศ. 2551 – 31 มีนาคม พ.ศ. 2552
คลับเซเวน เป็นรายการโทรทัศน์ประเภทวาไรตี้ทอล์กโชว์ ซึ่งนำเสนอสาระและความบันเทิง โดยแรกเริ่มจะดำเนินรายการโดย ไตรภพ ลิมปพัทธ์ และเสริมทัพพิธีกรอีก 2 คน คือ กีรติ เทพธัญญ์ และ เจริญพร อ่อนละม้าย หลังจากนั้นมีการเปิดตัวพิธีกรคนใหม่ คือ ณวัฒน์ อิสรไกรศีล ออกอากาศทุกวันอังคาร 22.30-00.30 น. เริ่มออกอากาศเป็นครั้งแรก เมื่อวันอังคารที่ 1 กรกฎาคม พ.ศ. 2551 ทางสถานีโทรทัศน์สีกองทัพบกช่อง 7
รายการสิ้นสุดการออกอากาศ เมื่อวันอังคารที่ 31 มีนาคม พ.ศ. 2552 โดยทางสถานีฯ ได้นำรายการชิงร้อยชิงล้าน จากที่ออกอากาศในวันพุธ มาออกอากาศในวันอังคาร ซึ่งเป็นเวลาเดิมของรายการฯ เนื่องจากไม่สามารถทำเรตติงให้เท่ากับรายการตีสิบ ทางไทยทีวีสีช่อง 3 ซึ่งเป็นคู่แข่งในวันและเวลาเดียวกันได้ จนทำให้รายการไม่เป็นที่นิยม จึงทำให้นายไตรภพ ตัดสินใจขอถอนตัว และรายการนี้ออกจากผังรายการของทางสถานีฯ
รูปแบบรายการ

แบ่งการออกอากาศเป็น 3 ช่วง ได้แก่
ช่วงอเมซิ่งต่างแดน โดย ณวัฒน์ อิสรไกรศีล โดยนำพาเที่ยวเมืองแปลก ๆ ในต่างประเทศ (เดิมคือช่วง อเมซิ่ง ซึ่งเป็นช่วงที่นำเสนอสิ่งแปลก ๆ แบบไม่น่าเชื่อจนใช้คำพูดว่า อเมซิ่ง)
ช่วงสัมภาษณ์ดารารับเชิญ (Talk Show) / บุคคลสำคัญ โดยที่ดารารับเชิญ หรือ บุคคลสำคัญจะออกมาสัมภาษณ์เรื่องราวต่างๆ ของดารารับเชิญ หรือ บุคคลสำคัญคนนั้น โดยที่ในช่วงสุดท้ายของช่วงนี้จะมีการแจกรูปภาพของดาราที่มาออกรายการไว้เป็นที่ระลึก
ช่วงโชว์เพลง จะมีศิลปินต่าง ๆ ออกมาร้องเพลง ซึ่งส่วนใหญ่มักจะเป็นศิลปินกลุ่ม
ดูเพิ่ม

ทไวไลท์โชว์
ทูไนท์โชว์
Pussy

ในอดีต คำว่า pussy สื่อถึงแมว
คำว่า pussy เป็นคำนาม คำคุณศัพท์ และในบางครั้งใช้เป็นคำกริยาในภาษาอังกฤษ คำว่า pussy มีหลายความหมาย มีใช้เป็นสแลง การเกลื่อนคำ และเป็นคำหยาบ นี้มักใช้เป็นคำสองแง่สองง่าม เนื่องจากมีความหมายหลากหลายทั้งความหมายโดยนัยเชิงบริสุทธิ์และหยาบคาย
ที่มาของคำดังกล่าวยังไม่เป็นที่แน่ชัด แต่ละความหมายของคำต่างมีประวัติและจุดกำเนิดแตกต่างกัน
ความหมายทั่วไปของคำว่า pussy คือ "แมว", "คนขี้ขลาดหรือคนอ่อนแอ" ในศัพท์สแลงมีความหมายว่า "อวัยวะ​สืบพันธุ์​" หรือเป็นสัมพจนัยแปลว่า "การร่วมเพศกับผู้หญิง" ความหมายแบบคุณศัพท์จะเกี่ยวข้องกับความหมายแบบคำนาม pussy ยังเป็นคำพ้องรูปหมายถึง "ประกอบด้วยหนอง" (pus) โดยในความหมายนี้ คำจะออกเสียบงว่า พะซี (/ˈpʌsɪ/) ขณะที่คำในรูปแบบอื่นทั้งหมดจะออกเสียงว่า พุซี (/ˈpʊsɪ/)  ความหมายแบบคุณศัพท์อีกความหมายหนึ่งนั้นเป็นภาษาอังกฤษตอนเหนือพบได้ยากหรือล้าสมัยไปแล้ว มาจากคำว่า pursy หมายถึง "อ้วน" หรือ "สั้นกะทัดรัด" ความหมายแบบคำกริยามีความหมายเกี่ยวข้องกับคำนาม หมายถึง "กระทำอย่างแมว" "กระทำอย่างคนขี้ขลาด" หรือ "มีเพศสัมพันธ์กับผู้หญิง"
แหล่งข้อมูลอื่น

Don't be so beastly! by Justine Hankins. The Guardian, June 14, 2003.
"Pussy". Webster's Revised Unabridged Dictionary (1913 + 1828). คลังข้อมูลเก่าเก็บจากแหล่งเดิมเมื่อ 2007-03-11. สืบค้นเมื่อ 2006-05-20.
มนัสวีร์ กฤตตานุกูล

| มนัสวีร์ กฤตตานุกูล |
| --- | --- |
เกิด: 23 กรกฎาคม พ.ศ. 2518 (49 ปี) มนัสวีร์ กฤตตานุกูล
คู่สมรส: อัครินทร์ อัครนิธิเมธรัฐ (หย่า)
อาชีพ: นักเต้น นักแสดง นางแบบ พิธีกร
ปีที่แสดง: พ.ศ. 2537 –ปัจจุบัน
ผลงานเด่น: ฝุ่น จาก รัก-ออกแบบไม่ได้
สุพรรณหงส์: รางวัลนักแสดงนำหญิงยอดเยี่ยม จากภาพยนตร์เรื่อง รัก-ออกแบบไม่ได้ (2541)
ฐานข้อมูล
IMDb
ThaiFilmDb
มนัสวีร์ กฤตตานุกูล ชื่อเล่น หลิว เป็นนักเต้น นักแสดง และ นางแบบชาวไทย มีชื่อเสียงจากการแสดงภาพยนตร์เรื่อง O-Negative (รัก-ออกแบบไม่ได้)
ประวัติ

มนัสวีร์ กฤตตานุกูล (มักเขียนผิดเป็น มนัสวี กฤตานุกูลย์) ชื่อเล่น หลิว เกิดเมื่อวันที่ 23 กรกฎาคม พ.ศ. 2518 เป็นนักแสดงและนางแบบชาวไทย เข้าสู่วงการบันเทิงเมื่อพ.ศ. 2537 จากการเป็นแดนเซอร์ให้กับนักร้องชื่อดัง หลายท่าน เช่น เบิร์ด ธงไชย แมคอินไตย์, นัท มีเรีย, ทาทา ยัง เป็นต้น
การศึกษา ระดับอนุบาล-ประถมศึกษาปีที่ 6 โรงเรียนเรยีนาเชลีวิทยาลัย ที่จังหวัดเชียงใหม่ ระดับมัธยมศึกษา โรงเรียนปรินส์รอยแยลส์วิทยาลัย ระดับปริญญาตรี มหาวิทยาลัยธรรมศาสตร์ ระดับปริญญาโท จุฬาลงกรณ์มหาวิทยาลัย
หลิว เริ่มมีชื่อเสียงจากการแสดงภาพยนตร์เรื่อง "O-Negative (รัก-ออกแบบไม่ได้)" และยังได้เข้าชิงรางวัลสุพรรณหงส์ สาขานักแสดงนำหญิงยอดเยี่ยมอีกด้วย หลังจากนั้นก็มีงานในวงการบันเทิงมากมาย ไม่ว่าจะเป็น เดินแบบ ถ่ายแฟชั่น และแสดงละครโทรทัศน์
ด้านชีวิตส่วนตัว สมรส กับนักแสดงหนุ่ม โจ๊ก (อัครินทร์ อัครนิธิเมธรัฐ) และได้แยกทางกัน มีลูกสาว 1 คน ชื่อแฟรี่ ปัจจุบันหลิวกลายเป็นซิงเกิลมัมคนเก่งที่ผันมาทำงานเบื้องหลังเต็มตัว
ผลงาน > ละครโทรทัศน์ /ซิตคอม

พ.ศ. 2542 "ยอดยาหยี" (ช่อง 3)
พ.ศ. 2543 น้ำใสใจจริง รับบทเป็น แคทรียา (รุ้ง) (ช่อง 3)
พ.ศ. 2543 "ผยอง" (ช่อง 3)
พ.ศ. 2543 "กำแพงรัก" (ช่อง 3)
พ.ศ. 2544 "พี่เลี้ยงกึ่งสำเร็จรูป" (ช่อง 3)
พ.ศ. 2545 "เส้นไหมสีเงิน" (ช่อง 3)
พ.ศ. 2545 "จารชนยอดรัก"  รับบทเป็น ศศิ (ช่อง 7)
พ.ศ. 2545 "แก้ว" (ไอทีวี)
พ.ศ. 2545 "สะใภ้จ้าว" (ช่อง 3)
พ.ศ. 2546 "รักห้ามโปรโมท" (ไอทีวี)
พ.ศ. 2546 "พระจันทร์แสนกล" (ช่อง 3)
พ.ศ. 2546 "วิมานดิน" (ช่อง 3)
พ.ศ. 2547 "เรือนไม้สีเบจ" รับบทเป็น เข็ม (ช่อง 3)
พ.ศ. 2547 "เสน่ห์จันทร์" (ช่อง 5)
พ.ศ. 2547 "เทพบุตรในฝัน" รับบทเป็น กอบกุล (ช่อง 3)
พ.ศ. 2547 "บางรักซอย 9" รับเชิญในตอน ฝ่ายขายคนใหม่ (ช่อง 9)
พ.ศ. 2548 "ปิ๊ง" รับบทเป็น หลิว (ช่อง 3)
พ.ศ. 2548 "สะใภ้กาฝาก" รับบทเป็น (ช่อง 3)
พ.ศ. 2550 "เหตุเกิดในครอบครัว" (รับเชิญ) (ช่อง 3)
พ.ศ. 2555 "วุ่นวายสบายดี" (ช่อง 3)
พ.ศ. 2555 "มณีแดนสรวง" (ช่อง 3)
พ.ศ. 2560 "Make It Right the Series รักออกเดิน 2" รับบทเป็น แม่ของธี (ไลน์ทีวี)
พ.ศ. 2560 Memory ความทรงจำที่ไม่อาจลืม ตอน กาญจน์เดินทาง (ช่อง 5)
ผลงาน > ภาพยนตร์

| ปี | เรื่อง | บทบาท |
| --- | --- | --- |
| 2541 | O-Negative รัก-ออกแบบไม่ได้ | ฝุ่น |
| 2545 | The Trek ดงพญาไฟ | ตอง |
| 2548 | เดอะเมีย (The Bullet Wives) | แบม |
| 2556 | IS AM ARE: เหตุผล (ต่อ) ลมหายใจ | ต่าย |
ผลงาน > มิวสิควีดีโอ

เพลง ชาวนากับงูเห่า ของวง ฟลาย
เพลง พูดเล่นเล่น ของ ธงไชย แมคอินไตย์
เพลง ด้วยตัวเราเอง ของวง โลโซ
ผลงาน > เพลงที่มนัสวีร์มีส่วนร่วมในการเป็นแดนเซอร์

อุปสรรค ของ แอม เสาวลักษณ์
อย่าทำ อย่าทำ ของ นัท มีเรีย
รักกันเลย ของ มอส ปฏิภาณ
ด้วยรักจากใจ ของ นัท มีเรีย
Na na ใช่เธอทุกอย่าง ของ นัท มีเรีย
ซ่อมซะให้เข็ด ของ เบิร์ด ธงไชย
ด้วยรักและปลาทู ของ มอส ปฏิภาณ
พูดอีกที ของ คริสติน่า อากีล่าร์
ว่างเมื่อไหร่มาอีกนะ ของ นัท มีเรีย
ปราศจากน้ำตาล ของ นัท มีเรีย
ไม่ยากหรอก ของ คริสติน่า อากีล่าร์
แมลง ของ ทาทา ยัง
อย่ามองตรงนั้น ของ คริสติน่า อากีล่าร์
พรหมลิขิต ของ นาวิน ต้าร์
รักมากเลย ของ ตอง ภัครมัย
แหล่งข้อมูลอื่น

มนัสวีร์ กฤตตานุกูล ที่อินสตาแกรม
ดาบฟันวิญญาณ

ดาบฟันวิญญาณ หรือ ซันปาคุโต จัดเป็นอาวุธของยมทูต ไวเซิร์ต หรือเม้กระทั่งอารันคาร์นับเป็นอาวุธหลักไม่ว่าจะเป็นตัวดี หรือตัวร้ายในเรื่องบลีช ดาบฟันวิญญาณของยมทูต ปลดปล่อยได้ 2 ขั้น คือ ปลดปล่อยขั้นต้น (ชิไค) และปลดปล่อยสวัสดิกะ (บังไค) สภาพการปลดปล่อยของดาบฟันวิญญาณของยมทูตและไวเซิร์ตคือการเปลี่ยนอาวุธดาบ ไปเป็นอาวุธหนึ่ง แต่การปลดปล่อยดาบของอารันคาร์หรือแก่นพลังของอารันคาร์ สภาพปลดปล่อยของอิจิโกะของดาบฟันวิญญาณก่อนปลดปล่อยมี 3 ประเภท
ดาบยาว (คาตานะ) ยมทูตส่วนมากจะเป็นประเภทนี้
ดาบสั้น (วาคิซาชิ) เช่น ชินโซ และกะเท็นเคียวคตสึ
รูปร่างแบบพิเศษ เช่น ริวจินจักกะ และเบนิฮิเมะ อภิมหา ความวินาศสันตะโร โกดัง
ดาบฟันวิญญาณของอารันคาร์

รายนามดาบฟันวิญญาณของเอสปาด้า สภาพการปลดปล่อยนั้นจะทำให้อารันคาร์กลายเป็นสภาพก่อนเป็นอารันคาร์
| หมายเลข | ดาบฟันวิญญาณ | เจ้าของ |
| --- | --- | --- |
| 1 | ลอสโลบอส | โคโยเต้ สตาร์ค |
| 2 | อาโรกานเต้ | บารากัน ลุยเซนเบิร์น |
| 3 | ทิบูรอน | เทีย ฮาริเบล |
| ” | กามูซ่า | เนล โท(เนเลียล โท โอเดลชูแวงค์) |
| 4 | มูร์ซีร์เอลาโก้ | อุลคิโอร่า ซิเฟอร์ |
| 5 | ซานต้าเทเรซ่า | นอยโทร่า จิลก้า |
| 6 | เทปาโดร่า | ลูปี |
| ” | แพนเทร่า | กริมจอว์ แจ๊คเกอร์แจ๊ค |
| 7 | บลูเฮเรีย | โซมารี่ เลอรูซ์ |
| 8 | ฟอร์นิคารัส | ซาเอลอพอลโล่ แกรนซ์ |
| 9 | โกลโนโตเรีย | อาโรนิโร่ อัลลูเอรี่ |
| 0/10 | ไอร่า | ยามี่ ริยัลโก้ |
| 103 | กิรัลด้า | ดอนโดนี่ อเล็กซานโดร เดล โซคาสซิโอ |
| 105 | โกรอนดารีน่า | จิรุตจิ ธันเดอร์วิช |
| 107 | ดรากูล่า | กันเท็นเบ็นเน่ มอสเคด้า    |
ดาบฟันวิญญาณของไวเซิร์ต

รายนามดาบฟันวิญญาณของไวเซิร์ด ก็เหมือนดาบฟันวิญญาณของยมทูตทั่วไป(ก็เคยเป็นยมทูตมาก่อนนิ) และรายนามปรากฏหมดแล้ว(ยกเว้นฮัตซ์และมาชิโระ)
| ดาบฟันวิญญาณ | เจ้าของ |
| --- | --- |
ซาคานาเดะ: ฮิราโกะ ชินจิ
เท็นงูมารุ: เลิฟ ไอกาว่า
ทะจิคาเสะ: มุกุรุม่า เค็นเซย์
คินซาละ: โอโรโทบาชิ โรจูโร่
คุบิคิริ โอโรชิ: ซารุงากิ ฮิโยริ
ฮากุโระ ทอนโบ: ยาโดมารุ ริสะ

| ด ค กเทพมรณะ โดย ไทโตะ คูโบะ |
| --- | --- |
สื่อ:  มังงะ  เล่ม 1–21  22–48  49–74  อนิเมะ  ตอน ฤดูกาลที่ 1  2  3  4  5  6  7  8  9  10  11  12  13  14  15  16  สงครามเลือดพันปี  โอวีเอ เมมโมรีส์อินเดอะเรน  เดอะซีลด์ซอร์ดเฟรนซี  ละครเพลง 
ภาพยนตร์:  เมมโมรีส์ออฟโนบอดี  เดอะไดมอนด์ดัสต์รีเบลเลียน อีกหนึ่งตัวตนของเฮียวรินมารุ  เฟดทูแบล็ก ไอคอลยัวร์เนม แด่เธอผู้สิ้นสูญ  ศึกผ่าโลกันตร์  คนแสดง 
วิดีโอเกม:  Blade Battlers series  Nintendo Home Consoles series  Heat the Soul series  The Blade of Fate  Dark Souls  The 3rd Phantom  Flame Bringer  Soul Resurrección  Brave Souls  Paradise Lost 
ตัวละคร:  คุโรซากิ อิจิโกะ  คุจิกิ ลูเคีย  อิโนะอุเอะ โอริฮิเมะ  ซาโดะ "ชาด" ยาสึโทระ  อิชิดะ อุริว  อาบาราอิ เร็นจิ  คุจิกิ เบียคุยะ  อิชิมารุ งิน  ซาราคิ เคมปาจิ  ไอเซ็น โซสึเกะ  ฮิตสึกายะ โทชิโร่  คุโรซึจิ มายูริ  ยมทูต ไวเซิร์ด  ฮอลโลว์ อารันคาร์  ควีนซี่ 
เพลง:  "Asterisk" by Orange Range  "Ichirin no Hana" by High and Mighty Color  "Life" by Yui  "Rolling Star" by Yui  "After Dark" by Asian Kung-Fu Generation  "Chu-Bura" by Kelun  "Hitohira no Hanabira" by Stereopony  "Koyoi, Tsuki ga Miezutomo" by Porno Graffitti  "Shōjo S" by Scandal  "Anima Rossa" by Porno Graffitti  "Change" by miwa  "Blue" by Vivid  "Harukaze" by Scandal 
เกี่ยวข้อง:  เทรดดิงการ์ดเกม  ดาบฟันวิญญาณ  หน่วย  อาวุธและวิชาโจมตี  Loituma Girl  จัมป์ซูเปอร์สตาร์ส  จัมป์อัลทิเมตสตาร์ส  เจสตาร์วิกตอรีวีเอส  จัมป์ฟอร์ซ 
 หมวดหมู่
รุ้งเฑียณ อูนากูล

| รุ้งเฑียณ อูนากูล |
| --- | --- |
ชื่อเกิด: รุ้งเฑียณ อูนากูล
เกิด: 26 กรกฎาคม พ.ศ. 2527 (40 ปี)  ประเทศไทย
อาชีพ: นักแสดง, นักร้อง, แอรโฮสแตส
ปีที่แสดง: พ.ศ. 2544 - 2559
ผลงานเด่น: ลำดวล จากละคร เบญจา คีตา ความรัก (2546)
สังกัด: สถานีโทรทัศน์สีกองทัพบกช่อง 7
รุ้งเฑียณ  อูนากูล หรือ รุ้ง เกิดวันที่ 26 กรกฎาคม พ.ศ. 2527 เป็นนักแสดงจากช่อง 7 สี โด่งดังในบท ลำดวล จากละคร เบญจา คีตา ความรัก
ประวัติ

รุ้งเฑียณ อูนากูล (ชื่อใหม่: ฌธนัทย์ อูนากูล) ชื่อเล่น รุ้ง เกิดวันที่ 26 กรกฎาคม พ.ศ. 2527 ที่ประเทศสโลวีเนีย จบการศึกษาระดับปริญญาตรี คณะศิลปกรรมศาสตร์ เอกการแสดงและกำกับการแสดง มหาวิทยาลัยศรีนครินทรวิโรฒ เป็นหลานสาวของ จันทนีย์ อูนากูล นักร้อง นักแต่งเพลงชื่อดัง
เป็นนักแสดงจากช่อง 7 สี และดาราวีดีโอ แต่ไม่ค่อยมีผลงานมากนัก รุ้งมีผลงานกับทางช่อง 7 เรื่องแรกคือ ละครเรื่อง ปิ่นไพร ต่อดด้วยละครผีขี้เหงา, ละครเบญจา คีตา ความรัก คู่กับ ไผ่ พาทิศ พิสิฐกุล ในปี 2546 และละคร เกิดแต่ตม
ก่อนจะหายหน้าหายตาไปนานถึง 1 ปีเต็มและกลับมาทิ้งทวนผลงานละครชิ้นสุดท้าย คือ ล.ฟ้ากระจ่างดาว ในปี 2548 จากนั้นก็ได้ผันตัวเองมาเป็นศิลปิน-นักร้องค่าย GMM แกรมมี่ เป็นหนึ่งในสมาชิกวงFour Seasons อัลบั้ม Four Seasons of Love ก่อนไปทำงานเป็น แอร์โฮสเตส สาย การบินไทย และล่าสุดเป็นเจ้าของคลีนิคเสริมความงาม Candelar Clinic ย่านทองหล่อ
ผลงาน > ละครโทรทัศน์

รายชื่อผลงานละครของ "รุ้งเฑียร อูนากูล" ที่ออกอากาศทาง สถานีโทรทัศน์สีกองทัพบกช่อง 7 ตั้งแต่ พ.ศ. 2544 - พ.ศ. 2549
| พ> ศ. | เรื่อง | รับบทเป็น | หมายเหตุ |
| --- | --- | --- | --- |
| 2544 | ปิ่นไพร | หลาว |  |
| 2546 | ผีขี้เหงา | อ้อย / น้ำอ้อย |  |
| 2546 | เบญจา คีตา ความรัก | ลำดวน จำปี |  |
| 2548 | เกิดแต่ตม | วัสสา |  |
| 2548 | ฟ้ากระจ่างดาว | มัทนา |  |
ผลงาน > ผลงานละครเวที

ละครเวทีเรื่อง "พีน็อคคีโอ" รับบทเป็น นางฟ้า
ละครเวทีเรื่อง "รุ้งหลังฝน"
ผลงาน > นิตยสาร

ทีวี อินไซด์ ร่วมกับ พระนางจากละคร "เบญจา คีตา ความรัก" (2546)
ทีวีพูล ร่วมกับ เชียร์, เมี่ยง, จิ๊บ, เจี๊ยบ (2546)
ผลงาน > ผลงานพิเศษ

SING WITE ME ร้องกับซี EP.9| ประวัติศาสตร์ 19 ปี เบญจา คีตา ความรัก ทางช่องยูทูป AmyC Channel (ตอนพิเศษ ทีมนักแสดงรวมตัวกันเพื่อไว้อาลัยแด่ แตงโม - ภัทรธิดา พัชรวีระพงษ์)
งานเพลง > เพลงประกอบละคร

เพลง ประกอบละคร "เบญจา คีตา ความรัก" (ออกอัลบั้ม) ปี พ.ศ. 2546
เพลง สายชล
เพลง ดนตรีในหัวใจ (รวมนักแสดงจากละคร เบญจา คีตา ความรัก)
เพลง เพื่อวันที่ดีกว่า (รวมนักแสดงจากละคร เบญจา คีตา ความรัก)
งานเพลง > ผลงานในนามวง Four Seasons

วง Four Seasons สังกัดDream Maker Management ในเครือแกรมมี่ กับอัลบั้ม Four Seasons of Love ออกวางจำหน่ายเมื่อปี 2549
เพลง อยากรักเธอนานนาน หมวย รัตน์ฟ้า แดงพิบูลย์
เพลง ตัวคนเดียว ปิ๋ม ภคมน จึงไพศาล
เพลง กรงที่ขังใจ ไข่มุก แคทรียา นิภามณี
เพลง เป็นเพราะเขา รุ้ง รุ้งเฑียณ อูนากูล
เพลง เป็นของเธอ หมวย รัตน์ฟ้า แดงพิบูลย์
เพลง	ทำได้เท่านี้ ปิ๋ม ภคมน จึงไพศาล
เพลง	ก็มันผิดไปแล้ว ไข่มุก แคทรียา นิภามณี
เพลง	ฉันยังรักเธอ รุ้ง รุ้งเฑียณ อูนากูล
เพลง	เก็บใจ ปิ๋ม ภคมน จึงไพศาล
เพลง	ฉันไม่โทษใคร ไข่มุก แคทรียา นิภามณี
เพลง	ไม่เหลือ รุ้ง รุ้งเฑียณ อูนากูล
เพลง	กลับมาหาฉัน หมวย รัตน์ฟ้า แดงพิบูลย์, ปิ๋ม ภคมน จึงไพศาล, รุ้ง รุ้งเฑียณ อูนากูล, ไข่มุก แคทรียา นิภามณี
อาข่าผู้น่ารัก

| อาข่าผู้น่ารัก |
| --- | --- |
กำกับ: สุกัญญา วงศ์สถาปัตย์
เขียนบท: สุกัญญา วงศ์สถาปัตย์ ทรงศักดิ์ มงคลทอง
นักแสดงนำ: ฟูอาน่า ฮิโรยาม่า พิมพ์พรรณ ชลายนคุปต์
วันฉาย: 21 สิงหาคม พ.ศ. 2551
ความยาว: 79 นาที
ภาษา: ไทย
ข้อมูลจากสยามโซน
อาข่าผู้น่ารัก มีชื่ออื่นว่า บ้านนอกทีวี ออกฉายเมื่อวันที่ 21 สิงหาคม พ.ศ. 2551 ความยาว 79 นาที กำกับโดย สุกัญญา วงศ์สถาปัตย์ ทำรายได้รวม 5.4 แสนบาท
นักแสดง

ฟูอาน่า ฮิโรยาม่า - หมี่จู
พิมพ์พรรณ ชลายนคุปต์ - พี่แป้น
แหล่งข้อมูลอื่น

อาข่า ผู้น่ารัก (2007) ที่สยามโซน
สุรเดช ทับทิมใส

| สุรเดช ทับทิมใส |
| --- | --- |
ชื่อเกิด: สุรเดช ทับทิมใส
เกิด: 31 กรกฎาคม พ.ศ. 2511 (56 ปี)
ที่เกิด: ประเทศไทย
แนวเพลง: ป็อป, แดนซ์
อาชีพ: นักร้อง, นักแสดง, นายแบบ
ช่วงปี: พ.ศ. 2540–ปัจจุบัน
ค่ายเพลง: อาร์เอส
ศุรเฎฒฌ์ กรณ์งูเหลือมโชต นามเดิม สุรเดช ทับทิมใส (31 กรกฎาคม พ.ศ. 2511) ชื่อเล่น โจอี้ เป็นอดีตนักร้องสมาชิกวงบาซู
ประวัติ

สุรเดชเป็นลูกครึ่งไทย-แอฟริกาอเมริกัน เกิดที่ปทุมวันเข้าศึกษาระดับอนุบาลจนถึงประถมศึกษาจากโรงเรียนวรสารพิทยา ต่อมาศึกษาต่อระดับมัธยมศึกษาที่โรงเรียนอุดรพิทยานุกูล โดยตามบิดาไปที่จังหวัดอุดรธานีที่เป็นทหารจีไอภายหลังเกิดปัญหาเนื่องจากในสมัยนั้นมีการประท้วงขับไล่ทหารอเมริกาให้ออกจากประเทศเพราะเงินเฟ้อจึงอยู่กับตาและยาย ในวัยเยาว์มักใช้เวลาว่างกับการอ่านหนังสือกับแต่งเพลง โจอี้ได้ทำงานในโรงภาพยนตร์อัมพรเดอลุกซ์ซึ่งเป็นโรงภาพยนตร์ประจำจังหวัด เขาเริ่มจับเครื่องดนตรีชิ้นแรกคือพิณตอนอายุ 10 ขวบ และยังเล่นเครื่องดนตรีได้หลายชนิด เช่น ขลุ่ย แคน กีตาร์ กลอง คีย์บอร์ด เขาสามารถใช้ภาษาไทย อังกฤษ จีนกลาง แถมยังร้องเพลงภาษาอังกฤษ จีน อินเดีย มาเลเซีย ได้ดีพอ ๆ กับเพลงไทยที่ถนัดอยู่แล้วอีกด้วย[ต้องการอ้างอิง] นอกจากนี้เขายังมีความสามารถด้านการเต้น ส่วนของสะสมของเขาเป็นหนังสือ เทปเพลง และพระเครื่อง
ก่อนหน้านี้ร้องคอรัสให้กับเจมส์ในอัลบั้มไซเรนเลิฟ แล้วเริ่มมีชื่อเสียงจากการเป็นศิลปินวงบาซู สังกัดอาร์เอส ซึ่งมีชื่อเสียงมากช่วงปี พ.ศ. 2540 หลังการประกาศยุบวง เขาทำหน้าที่เป็นประธานบอร์ดเซาท์อีสต์เอเชียของบริษัทเวิลด์วีเทค ซึ่งเป็นบริษัทพัฒนาซอฟต์แวร์ของเกาหลีใต้
สุรเดชมีบุตรสาวคนหนึ่ง และมีบุตรบุญธรรมอีกสี่คน เขาเป็นพ่อเลี้ยงเดี่ยวหลังการเสียชีวิตของภรรยาด้วยโรคหัวใจเมื่อปี พ.ศ. 2559
วันที่ 22 มีนาคม พ.ศ. 2561 เวลา 23.20 น.เขาถูกจับฐานเสพยาไอซ์ ต่อมาวันที่ 24 มีนาคม พ.ศ. 2561 ศาลตัดสินจำคุกที่เรือนจำกลางคลองเปรมแดน 13 เป็นระยะเวลา 45 วัน
วันที่ 25 เมษายน พ.ศ. 2561 เขาป่วยเป็นเส้นเลือดในสมองตีบและสมองบวม ต่อมาเขาไปรักษาที่ศูนย์ฟื้นฟูผู้ป่วยโรคหลอดเลือดสมอง บีอาร์ซีตั้งแต่วันที่ 24 พฤษภาคม พ.ศ. 2561 วันที่ 2 สิงหาคม พ.ศ. 2561 มีรายงานเปิดเผยว่าเขาตาบอดข้างซ้ายยังมีอาการพูดไม่ชัด
ผลงานเพลง > Bazoo

อัลบั้ม BAZOO
อัลบั้ม Ho-Le Ho-Le
อัลบั้ม ผีฟ้าปาร์ตี้
อัลบั้ม Bazoo 2001
อัลบั้ม Bazoo Yo!
ผลงานเพลง > อัลบั้มพิเศษ

อัลบั้มพิเศษรวมฮิต Bazoo In The Mix Non-Stop
อัลบั้มพิเศษรวมฮิต Bazoo Dance Covery
อัลบั้มพิเศษ Bazoo 2000 (เปิดตัวในไต้หวัน)
อัลบั้มพิเศษ THE CELEBRATION (เพลง"เท้าไฟ")
อัลบั้มพิเศษ ZODIAC (เพลง"ไม่ขอเป็น")
ผลงานการแสดง > ภาพยนตร์

มหัศจรรย์...พันธุ์รัก
คนสั่งผี
สุริยะคราส
กระหัง
งูเกงกอง
เบื้องหลังหนังใหญ่
ฟ้าใสหัวใจเบิกบาน
นางนาก ปะทะ ปอบ 3 D
มิชิโกะ แบล็คเบอรี่
แดร๊กคูล่าลำเพลิน
เงินบาป
เมียงู
มนต์รักลูกทุ่ง
หมาไนกับยัยเฉิ่ม
ผลงานการแสดง > ละครโทรทัศน์

| ละครโทรทัศน์ |
| --- | --- | --- | --- |

| ปี พ.ศ. | เรื่อง | รับบทเป็น | ออกอากาศทาง |
| 2546 | หักเหลี่ยมพระกาฬ | ปิยะ | ช่อง 3 |
| 2547 | รักแผลงฤทธิ์ | โจ้ | ช่อง 3 |
| 2547 | เทพบุตรขนตางอน | ป้อด | ช่อง 3 |
| 2550 | เพลงรักริมฝั่งโขง | โย | ช่อง 7 |
| 2552 | หน้ากากดอกซ่อนกลิ่น | ลูบาบา | ช่อง 3 |
| 2552 | รหัสโลกันตร์ | ฉลามขาว | ช่อง 7 |
| 2559 | มนต์รักอสูร | เมญ่า | ช่อง 8 |
| 2560 | เขี้ยวราชสีห์ | มิสเตอร์โจอี้ | ช่อง 3 |
แหล่งข้อมูลอื่น

โจอี้ บาซู
อินสตาแกรมโจอี้บาซู
กนก จันทร์ขจร

| กนก จันทร์ขจรป> ช. ป.ม. ร.จ.พ. |
| --- | --- |

ผู้อำนวยการโรงเรียนทวีธาภิเศก คนที่ 12
ดำรงตำแหน่ง 1 ตุลาคม พ.ศ. 2532 – 30 กันยายน พ.ศ. 2538 (5 ปี 364 วัน)
ก่อนหน้า: สำราญ รัตนวิทย์
ถัดไป: ประสาร อุตมางคบวร
ผู้อำนวยการโรงเรียนมักกะสันพิทยา คนที่ 2
ดำรงตำแหน่ง พ.ศ. 2523 – 2532
ก่อนหน้า: ประยูร สระน้ำ
ถัดไป: สมพงษ์ ปุยพลทัน
 
ข้อมูลส่วนบุคคล
เกิด: 11 พฤศจิกายน พ.ศ. 2477 อำเภอดำเนินสะดวก จังหวัดราชบุรี ประเทศสยาม
เสียชีวิต: 5 มกราคม พ.ศ. 2558 (80 ปี) กรุงเทพมหานคร ประเทศไทย
สัญชาติ: ไทย
คู่สมรส: องุ่น ทองดีเลิศ (สมรส 2506)
บุตร: 4 คน
บุพการี: จก จันทร์ขจร (บิดา) พลอย จันทร์ขจร (มารดา)
การศึกษา: โรงเรียนวัดโชติทายการาม โรงเรียนสายธรรมจันทร์ โรงเรียนฝึกหัดครูบ้านสมเด็จเจ้าพระยา
ศิษย์เก่า: จุฬาลงกรณ์มหาวิทยาลัย (วท.บ.), (ค.ม.)
อาชีพ: ข้าราชการ
วิชาชีพ: ครู

กนก จันทร์ขจร (11 พฤศจิกายน พ.ศ. 2477 – 5 มกราคม พ.ศ. 2558) เป็นผู้เชี่ยวชาญทั้งทางด้านการบริหารโรงเรียน การบริหารบุคคล นักวิชาการและนักสังคมศาสตร์ที่ได้รับการยกย่องสรรเสริญจากผู้ที่อยู่ในวงการศึกษาทุกระดับ เคยดำรงตำแหน่งสำคัญๆ จนดำรงตำแหน่งสุดท้ายก่อนเกษียณอายุคือ ผู้อำนวยการโรงเรียนทวีธาภิเศก และผู้ตรวจราชการในเขตกรุงเทพฯ ที่กรมสามัญศึกษามอบหมาย
ประวัติ

กนกเกิดเมื่อวันที่ 11 พฤศจิกายน พ.ศ. 2477 ที่บ้านตำบลดอนกรวย อำเภอดำเนินสะดวก จังหวัดราชบุรี เป็นบุตรคนที่ 2 ของนายจก และนางพลอย จันทร์ขจร มีพี่ 1 คน คือนายบุญเลอ และมีน้อง 2 คน นางหนู นุชชาติ และนายประเวศน์ จันทร์ขจร
การศึกษา

กนกเข้าเรียนชั้นประถมที่โรงเรียนวัดโชติทายการาม อำเภอดำเนินสะดวก จังหวัดราชบุรี จนจบชั้นประถมปีที่ 4 แล้วเรียนต่อชั้นมัธยมปีที่ 1 ที่โรงเรียนสายธรรมจันทร์ ในอำเภอเดียวกัน จนจบชั้นมัธยมปีที่ 6 แล้วสอบแข่งขันได้เป็นนักเรียนฝึกหัดทุนครูจังหวัดราชบุรีมาเรียนต่อที่โรงเรียนฝึกหัดครูบ้านสมเด็จเจ้าพระยา จนได้รับประกาศนียบัตรประโยคครูประถม (ป.ป.) ใน พ.ศ. 2499 (รุ่นนี้เป็นหลักสูตรเร่งรัดเรียนเพียง 2 ปี ปีที่ 3 ฝึกสอน กนกมีผลการฝึกสอนดีมากจึงได้รับบรรจุเป็นครูในโรงเรียนที่ฝึกสอนคือโรงเรียนวัดสังเวช) ขณะที่เรียนที่โรงเรียนฝึกหัดครูบ้านสมเด็จเจ้าพระยา กนกได้ไปสมัครสอบเทียบได้วุฒิประโยคเตรียมอุดมศึกษาด้วย แล้วได้รับเลือกให้ไปเรียนต่อที่คณะวิทยาศาสตร์ จุฬาลงกรณ์มหาวิทยาลัย ขณะยังเป็นครูยังสอบได้ประกาศนียบัตรประโยคครูพิเศษมัธยม (พ.ม.) อีกวุฒิหนึ่ง
หลังเข้ารับราชการ กระทรวงศึกษาธิการได้อนุมัติให้ กนกลาศึกษาต่อระดับปริญญาโทที่คณะครุศาสตร์ จุฬาลงกรณ์มหาวิทยาลัย สำเร็จได้รับพระราชทานปริญญาครุศาสตร์มหาบัณฑิต (ค.ม.) สาขาการบริหารการศึกษา นอกจากนั้นยังได้รับประกาศนียบัตรจากไปศึกษา ดูงานในต่างประเทศ เช่น Cert. in High School Study Program จากสหรัฐ และ Cert. in I.S. จากสถาบัน Recsam รัฐปีนัง ประเทศมาเลเซีย